
През време на османското владичество над българските земи някои от 
запазилите се манастири са изиграли роля на огнища, в които се будело на- 
родностното съзнание. Манастирите са били местата, гдето се извършвал не 
само ритуалът, свързан с религията, но там се раздавала и просвета, към 
която се приобщавали голям брой младежи. Устройваните годишни храмови 
празници и свързаните с тях панаири, на които се стичали масово българи 
от близки и далечни места, допринасяли манастирите да играят роля на сто- 
жери, около които се събирали хора с еднакво положение на рая пред ос- 
манските управници. На тези един вид народни събрания се сближавали 
и опознавали помежду си сънародници. В разговори тук те споделяли мисли 
за нерадостната си съдба и положение. Подхвърляли си и идеи за добруване 
и свобода.Тук присъствуващите се чувствували като едно цяло. Завръщайки 
се по родните си места, българите отнасяли у себе си надежди и стремеж за 
освобождение. Манастирите станали средища за народна свяст и затова 
българското население се стараело да ги поддържа в икономическо отношение, 
Когато манастирите по разни причини се намирали в бедствено положение, 
особено когато са били ограбвани и опожарявани от представители на ос- 
манската власт или от разбойници, тогава българското население помагало 
с разни средства за по-бързото им възстановяване. Показателен пример имаме 
“с Рилския манастир, който след един стихиен пожар е възстановен дори в 
по-голям мащаб с материалната помощ, давана от населението на близки и 
далечни краища на българските земи.! 

Подобно народно участие виждаме и в строителството на другия голям 
манастир в Южна България — Бачковския. 

Когато игумен бил Матей, българин от Стара Загора, управата на Бач- 
ковския манастир решила да разшири постройките, като се построи още 
един храм и нови килии за посетителите на манастира върху свободната площ 
южно от трапезарията. Работата по изграждане на новото крило започ- 
нала през 1834 и завършила към 1837—1838 г. Новата църква, посветена на 
св. Никола, била изписана в 1840 г., а през следващата 1841 г. било укра- 
сено със стенописни образи и преддверието под параклиса Св. архангели 
Михаил и Гавраил. Изписването извършил известният по онова време За- 


1 Й. Иванов. Свети Иван Рилски и неговият манастир. С., 1917. с. 61. 

хари Зограф? от Самоков. Поради превратностите В живота на тази обител 
за тази строителна дейност на братството на манастира не са достигнали 
до нас никакви документи. Монасите гърци при напускане на Бачковския 
манастир са унищожили или изнесли цялата му архива. 3 

Единствени косвени свидетелства за тази дейност са достигналите до нас 
няколко надписа върху пиластрите на откритото преддверие на съборния 
храм „СВ. Богородица“. Тези надписи съдържат имената на дванадесет близки 
и отдалечени от Бачковския манастир села в Южна България. Те са напи- 
сани с черна боя по време на изписването украсата на сводовете на споме- 
натото преддверие в 1841 г. 

В повечето от тези надписи има правописни грешки, което показва, 
че те са писани от човек, който не е знаел добре гръцкия писмен език. 
Това ще да е един от чираците, доведени от Захари Зограф, които му пома- 
гали в изписване допълнителните елементи на стенописите, каквито са и 
надписите. Преди повече от 60 години Йордан Иванов обърна внимане върху 
тогава личещите само четири надписа с имената на български села-дари- 
тели. Той смята, че това са ктиторите, дали средства за изписването на въп- 
росното преддверие на главната църква. Според нас с тези надписи са засви- 
детелствувани общоселските дарения не само за изписването сводовете на 
притвора, която постройка не е с толкова голяма площ, та изписването И 
да се заплаща със средствата на дванадесет и повече села, а въобще дадените 
разноски по разширението на манастира. Със суми-дарения са участвували 
възрастните жители на споменатите в тези къси надписи български села. 
Да се изброят имената на отделните спомоществуватели е било технически 
трудно, тъй като е трябвало да се покрие с тях голяма площ. За да се из- 
бегне тази трудност и особено да не се дразни омразата на монасите гърци 
и на посетители гърци от Пловдив и Станимака (Асеновград), наложило 
се еда сезасвидетелствуват даренията на българите посредством написване 
имената на селата. Ние имаме и други случаи в ктиторски надписи, в КОИТО 
не се изброяват поименно масовите спомоществуватели, а посредством изрази 
КТИТОРИ МАЛИ И ВЕЛИКИ се посочва тяхното дарение за построяване 
на църква,? училище и др. 

Размерите на дадените вноски за разширението на Бачковския манастир 
не се знаят. Но трябва да имаме пред вид, че в края на ХҮІ и началото 
на ХІХв., когато Османската империя е включена в пазарите на западно- 
европейските държави, тогава започнали да изнасят от българските земи 
големи количества зърнени храни, памук, коприна, кожи, тютюн и др. По 
този начин българите се замогват и затова с готовност давали помощи за 
строежи, които те тачели като свои. 

С материалната помощ, предоставена на управата на манастира, бъл- 
гарското население е дало израз и на своята солидарност към делото на своя 
сънародник игумена Матей. 


2 В. Захариев. Захари Х. Зограф. С,, 1957. с. 50 сл. 

1 А Василев. Тетевенските църкви. 1948, с. 13. 

> Хр. Гандев. Търговската обмяна на Европа с българските земи през ХУП! 

Епиграфски свидетелства за български села--дарители на Бачковския манастир 293; 


Изглежда, че и тези лаконични надписи са дразнели фанатизма на мо- 
насите гърци в Бачковския манастир и затова подир напускане игуменството · 
или смъртта на Матей някой от тях се постарал да затрие свидетелствата 
за участие на българщината в строителството на Бачковския манастир и 
замазал надписите с имената на българските села-дарители. По същия 
начин е било упражнено датпаНо тетогіае и върху името на българина 
зограф Захари Христов, изписал вътрешността на новопостроената църква 
св. Никола. Захари дръзнал да се подпише при автопортрета си в тази 
църква и на български: ЗАХАРИ Х. ЗОГРОФЪ БОЛГАРИНЪ, като до- 
бавил още и думите: ИЗОБРАЗИСА РУКОЮ МОЕЮ. 

След отцепването на Бачковския манастир в 1894 г. от юрисдикцията. 
на цариградския патриарх някой от монасите българи се е опитал да из- 
трие на няколко места варовия слой, който дотогава е покривал надписите · 
на гръцки език с имената на българските села-дарители. Сега се виждат над- 
писи с имената на дванадесет села. Желателно е да се открият и останалите 
замазани имена. 

Ето видимите засега имена на следните селища: Хаджи Е лес 
(дн. гр. Първомай), Като Арванитохори (Долно Арбанаси, дн. 
Горнослав, Пловдивско), Конари (дн. Голямо Конаре, Пловдивско), 
Папазлий (дн. Поповица, Пловдивско), Новосел, Пловдивско, 
Х оджиново (дн. Богданица, Асеновградско), Дервен (дн. с. Де- 
бър, Първомайско), Сатъбегово (бивше Надеждино, дн. Милево, 
Асеновградско), Козбунар (дн. Дълбок извор, Първомайско), Пранга. 
(дн. Патриарх Евтимиево, Асеновградско), Татарово, Пловдивско. 
От дванадесетото село в надписа са останали само първите четири 
букви от гръцката дума ХОРНОМ.... Изгубеното име може да е на село · 
Бачково или село Куклен, които са най-близко до манастира и несъмнено 
са дали помощи за строежите му. 

Като изключение върху един от пиластрите на преддверието стои над- 
пис с името на отделно лице — дарител на манастира: К/А Х/4Е:) 
Тоољууїуоо Хавтогон -- Господин Хаджи Иоаникий Сливенец. Той е бил 
съгражданин на проигумена Ананий от Сливен, изобразен до игумена 
Матей в новопостроената църква св. Никола. 

Споменатите тук ктиторски надписи от Бачковския манастир са важни 
като свидетелства за българщината през началото на ХІХ в. в територията 
около подножието на северните склонове на Родопите и за връзките и от- 
ношението на българското население към Бачковския манастир. От тях 
също така узнаваме и за настъпили промени в етническия състав на села в 
Асеновградско, Пловдивско и Първомайско. Селото Като Арванитохори 
(Долно Арбанаси), както се вижда от името му, отначало е било заселено · 
от българи, дошли от Костурско или от Албания. Затова били наричани 
арнаути. Тяхното преселение е станало през ХУІ в. Д. Яранов смята, че 
едните и другите (жителите на Горно и Долно Арбанаси) са били българи 


в И. Иванов. Цит. съч., с. 227. 

? През ХҮІ1— ХҮІІ в. първоначалното име на селото е било Ени махле, вж. В. М и- 
к о в. Едно пътуване през България преди 230 години. — ИБГД, 11, 1936, с. 143. Кога 
и при какви обстоятелства старото име е заменено с названието Дервент, не се знае. През. 
1906 г. на същото село е дадено ново название --- Дебър. 

от Западна Македония и че жителите на Долно Арбанаси отпосле били по- 
гърчени.* Надписът от откритото преддверие на съборния храм свидетел- 
ствува, че в тридесетте години на ХІХ в., а и по-късно населението на спо- 
менатото село е било с българско съзнание и затова е дало суми за строежа 
в Бачковския манастир. Ако жителите на Долно Арбанаси бяха погър- 
чени, те не биха участвували колективно в акцията, за да се подкрепи де- 
лото на един българин игумен на Бачковския манастир, който се е смятал 
за твърдина на гърцизма. От дванадесетте села, участвували като колек- 
тивни дарители на манастира, само три са с чисто български имена: Новосел- 
Конаре и Татарево. Последното е било първоначално заселено от доведе, 
ните през ХУ в. татари от Крим. Този нов етнически елемент не се задър- 
жал трайно в нашите земи. Татарите след време се преселили на други ме- 
ста. Спомен за пребиваването им в нашите земи е останал в няколко назва- 
ния на селища и местности като Татар-Пазарджик и др. Такъвеи случаят 
със село Татарево, което е било заето от българи. 


8 Д. Яранов. Преселническо движение на българи от Македония и Албания към 
източните български земи през ХУГ до ХІХ в. — МПр, УП, 1932, кн. 3, с. 83. 

